Анджэй Мунк

Анджэй Мунк (; 16 кастрычніка 1921,  — 20 верасня 1961, пад Ловічам) — польскі кінарэжысёр. Адзін з найбольш яскравых прадстаўнікоў так званай польскай школы кінематаграфіі 1955—1963 гадоў.

 Біяграфія 
Удзельнік Варшаўскага паўстання. Вучыўся на аддзяленні архітэктуры Варшаўскага політэхнічнага інстытута і юрыдычным факультэце Варшаўскага ўніверсітэта. У 1951 г. скончыў аператарскае і рэжысёрскае аддзяленне Дзяржаўнай вышэйшай кінашколы ў Лодзі. Член ПАРП з 1948 г., выключаны ў 1952 г.

 Творчая дзейнасць 
Пачынаў як дакументаліст (фільмы «Накірунак — Новая Гута», «Слова чыгуначнікаў», «Зоркі павінны гарэць»). Зняў чатыры мастацкія фільмы, галоўным чынам па сцэнарыях Ежы Стэфана Ставінскага («Блакітны крыж», «Чалавек на рэйках», «Эроіка», «Касавокае шчасце»). У 1957—1961 гадах выкладаў у кінашколе ў Лодзі. Загінуў у аўтакатастрофе па дарозе на здымкі фільма «Пасажырка» ў 1961 годзе. Фільм быў завершаны Вітольдам Лясевічам.

 Фільмаграфія 
 «Блакітны крыж» (1955)
 «Чалавек на рэйках» (1957)
 «Eroica» (1958)
 «Касавокае шчасце» (у савецкім пракаце «Шэсць ператварэнняў Яна Пішчыка», 1959)
 «Пасажырка» (1964; скончаны В. Лесевічам)

 Прэміі і ўзнагароды 
Прэміі міжнародных кінафестываляў у Венецыі (1955, 1958, 1964), Карлавых Варах (1957), Канах (1964). Дзяржаўная прэмія Польшчы 1954.

 Літаратура 


 Спасылкі 
  Перадача польскага радыё, прысвечаная творчасці Мунка
   Падрабязная біяграфія і фільмаграфія

Катэгорыя:Кінарэжысёры Польшчы
Катэгорыя:Загінулі ў аўтамабільных катастрофах
Катэгорыя:Удзельнікі Варшаўскага паўстання